OBČINA TRZIN

Župan, Anton Peršak

Številka: 30-1/2014

Datum: 26.05.2014

Občinski svet

Občine Trzin

ZADEVA: **SEZNANITEV OBČINSKEGA SVETA S KONSOLIDIRANO BILANCO STANJA OBČINE TRZIN ZA LETO 2013**

NAMEN: Seznanitev Občinskega sveta s konsolidirano bilanco stanja Občine Trzin

PRAVNA PODLAGA: Zakon o lokalni samoupravi (Uradni list, št. 94/07-uradno prečiščeno besedilo, 27/08 odl. US, 76/08, 79/09, 51/10, 84/10 odl. US in 40/12 - ZUJF), Zakon o financiranju občin (Uradni list RS, št. 123/06, 101/07 odl. US, 57/08, 94/10-ZJU, 36/11 in 40/12 - ZUJF), Zakon o javnih financah (Uradni list RS, št. 11/11- ZDIU12, 46/2013-ZIPRS1314, 101/2013, 101/2013- ZIPRS1415), Zakon o računovodstvu (Uradni list RS, št. 23/99 in [30/2002](http://www.uradni-list.si/1/objava.jsp?urlid=200230&stevilka=1253)-ZJF-C, 114/2006-ZUE), Pravilnik o pripravi konsolidirane premoženjske bilance države in občin (Uradni list RS, št. 106/2013), Pravilnik o enotnem kontnem načrtu za proračun, proračunske uporabnike in druge osebe javnega prava (Uradni list RS, št. 112/2009, 58/2010, 104/2011, 97/2012, 108/2013) in Statut Občine Trzin (Uradni vestnik OT, št. 2/06- uradno prečiščeno besedilo in 8/06)

PREDLAGATELJ: g. Anton Peršak, župan

POROČEVALKA: Bojana Lenaršič, višja svetovalka župana za finance in proračun

FINANČNE POSLEDICE: Premoženjska bilanca nima neposrednih finančnih učinkov

**OBRAZLOŽITEV:**

Namen te točke dnevnega reda je seznanitev Občinskega sveta Občine Trzin s konsolidirano bilanco stanja občine za leto 2013.

Zavezanci za sestavljanje premoženjskih bilanc so tisti zavezanci po zakonu o računovodstvu (Uradni list RS, št. 23/99 in [30/2002](http://www.uradni-list.si/1/objava.jsp?urlid=200230&stevilka=1253)-ZJF-C, 114/2006-ZUE), ki pri vodenju poslovnih knjig uporabljajo enotni kontni načrt, predpisan s Pravilnikom o enotnem kontnem načrtu za proračun, proračunske uporabnike in druge osebe javnega prava (Uradni list RS, št. 112/2009, 58/2010, 104/2011, 97/2012, 108/2013). Premoženjsko bilanco bi lahko opredelili kot računovodski izkaz, po vsebini enak bilanci stanja, ki je namenjen tako predstavitvi podatkov o stvarnem in finančnem premoženju države in občin kot tudi predstavitvi obveznosti, ki jih imajo država in občine do drugih domačih in tujih subjektov. Obveznost sestavljanja in predlaganja premoženjske bilance je določeno v 93. členu Zakona o javnih financah (Uradni list RS, št. 11/11- ZDIU12, 46/2013-ZIPRS1314, 101/2013, 101/2013- ZIPRS1415). Metodologija za sestavo je določena s Pravilnikom o pripravi konsolidirane premoženjske bilance države in občin (Ur.l.RS, št.106/13).

Zavezanci za sestavitev premoženjske bilance so po 93. členu Zakona o javnih financah torej:

* posredni uporabniki državnega in občinskih proračunov,
* neposredni uporabniki državnega in občinskih proračunov,
* ožji deli občin,
* upravljavci sredstev enotnega zakladniškega računa (EZR),
* Zavod za pokojninsko in invalidsko zavarovanje Slovenije,
* Zavod za zdravstveno zavarovanje Slovenije,
* občine ter
* država.

Na podlagi premoženjskih bilanc, ki jih sestavijo našteti zavezanci, pa se sestavi še konsolidirana premoženjska bilanca države in občin. V primerjavi s preteklimi leti, se je način predložitve premoženjskih bilanc za leto 2013 spremenil.

Zbiranje premoženjskih bilanc državnih in občinskih proračunskih uporabnikov se je 31.12.2013 preneslo z Ministrstva za finance na Ajpes. Ta je na podlagi zahtev ministrstva pripravil spletno aplikacijo za vnos in oddajo premoženjskih bilanc, pri čemer se vse premoženjske bilance proračunskih uporabnikov (nekdanji obrazci P1 in P3), občin (nekdanji obrazci P5) in države pripravijo avtomatsko.

Zakonska podlaga za prenos zbiranja podatkov premoženjskih bilanc z Ministrstva za finance na Ajpes je začasno določena v 58. členu Zakona o izvrševanju proračunov RS za leti 2013 in 2014 /Ur.l.RS, št.104/12, 46/13, 45/13-ZŠtip-1, 61/13 in 82/13). Zaradi prenosa zbiranja podatkov na Ajpes in večkratnih sprememb starega pravilnika je Ministrstvo za finance pripravilo tudi nov Pravilnik o pripravi konsolidirane premoženjske bilance države in občin (Ur.l.RS, št.106/13). Z uveljavitvijo spremembe zbiranja premoženjskih bilanc proračunskih uporabnikov na Ajpesov spletni portal se ukinja oddajanje premoženjskih bilanc tako v elektronski kot tudi v papirni obliki, saj novi sistem zahteva e-podpis premoženjskih bilanc. Z novim načinom poročanja so se zmanjšali stroški pošiljanja, odpravljene pa so tudi nekatere tehnične težave, ki so bile ugotovljene pri prejšnjem načinu zbiranja podatkov.

Premoženjsko bilanco občine Trzin sestavljajo bilance vseh neposrednih in posrednih uporabnikov občinskega proračuna, določenih v registru neposrednih in posrednih uporabnikov državnega in občinskih proračunov na dan 31.12.2013. Roki za predložitev premoženjskih bilanc (93. člen Zakona o javnih financah in 58. člen Zakona o izvrševanju proračunov RS za leti 2013 in 2014), so naslednji:

* posredni in neposredni uporabnik občinskih proračunov do 31.3.2014
* posredni in neposredni uporabniki državnega proračuna do 30.04.2014.

Konsolidirana premoženjska bilanca Občine Trzin je sestavljena iz premoženjskih bilanc **proračuna, zakladniškega računa EZR** in **posrednih uporabnikov proračuna** (OŠ Trzin, OŠ Roje, Knjižnica Domžale, Zdravstveni dom Domžale, Glasbena šola Domžale). Pri vključitvi podatkov OŠ Trzin v konsolidirano bilanco občine so zajeta sredstva in obveznosti v višini 100 %, saj je Občina Trzin edina ustanoviteljica, pri ostalih posrednih uporabnikov proračuna pa so sredstva in obveznosti prikazane v enakem deležu, kot znaša ustanoviteljski ali lastniški delež občine.

Sam postopek izdelave poteka tako, da posamezni proračunski uporabnik dostopa do spletne aplikacije na portalu Ajpesa in vnese podatke iz bruto bilanc. V obrazec se vnesejo tudi terjatve in obveznosti do posameznih proračunskih uporabnikov, ki so osnova za izdelavo pobota, ki se samodejno opravi. Aplikacija na osnovi vnesenih podatkov izdela obrazec Premoženjska bilanca, kjer je potrebno naknadno vpisati obrazložitev razlik med tekočim in preteklim letom, večjo od 40.000 €, izvede pa tudi kontrolo denarnih stanj in obresti na podračunih EZR. Po oddaji premoženjskih bilanc vseh proračunskih uporabnikov občinskega proračuna na spletnem portalu Ajpes, ima občina vpogled v le-te. Na osnovi potrdila oz. statusa OK o pravilnosti izdelave premoženjske bilance se podatki zberejo in samodejno se izpolni obrazec Premoženjska bilanca občine, preverijo se stanja na računih in obresti EZR, opravijo se poboti na 2. ravni in prenesejo obrazložitve iz premoženjskih bilanc posameznih uporabnikov. Na osnovi tako zbranih podatkov občina odda konsolidirano premoženjsko bilanco občine. Vsi uporabniki občinskega proračuna so preko spletnega portala Ajpes premoženjske bilanc oddali pravočasno in pridobili potrdilo o pravilnosti izdelave.

Finančna služba občine, kot nadzornik, je s prenosom posameznih premoženjskih bilanc izdelala konsolidirano premoženjsko bilanco občine in jo preko spletnega portala Ajpes s pomočjo kvalificiranega digitalnega potrdila in e-podpisom oddala dne 10.4.2014. S strani Ministrstva za finance smo prejeli obvestilo, da je bila premoženjska bilanca pregledana in da je s tem postopek priprave in oddaje konsolidirane premoženjske bilance občine zaključen. Iz obrazca so razvidne posamezne bilančne postavke v primerjavi s preteklim letom in obrazložitev sprememb nekaterih postavk z navedbo proračunskih uporabnikov, ki so v svojih bilancah izkazali večje spremembe glede na preteklo leto. V obrazcu Obrazložitev razlik v PBO so navedeni tudi vzroki oz. obrazložitve sprememb, ki so jih navedli proračunski uporabniki v svojih bilancah.

Spremembe se nanašajo predvsem na povečanje vrednosti stavb (dokončanje investicije izgradnje vrtca, neprofitnih stanovanj ter društvenih prostorov), povečanje vrednosti sredstev danih v upravljanje (OŠ Trzin za novi vrtec), nakup nove opreme pri posameznih proračunskih uporabnikih, obračunano amortizacijo,… Vse obrazložitve po posameznih proračunskih uporabnikih so razvidne iz obrazca.

V skupni premoženjski bilanci je razvidno, da se je vrednost aktive v primerjavi s preteklim letom povečala, predvsem iz razloga, da so bila sredstva pri proračunskih uporabnikih na dan 31.12.2013 višja kot v preteklem letu. Posledično so zaradi tega tudi višja sredstva splošnega sklada, ki je vključen v vrednost pasive. Na strani pasive se je povečala tudi vrednost drugih kratkoročnih obveznosti do uporabnikov EKN, zmanjšala pa se je vrednost kratkoročnih obveznosti do zaposlenih, do dobaviteljev ter druge kratkoročne obveznosti iz poslovanja. Skupna vrednost premoženjske bilance občine na dan 31.12.2013 je izkazana v višini 31.968.422 EUR in je v primerjavi s preteklim letom višja zaradi zgoraj navedenih razlogov.

Predlog sklepa:

Občinski svet Občine Trzin je na podlagi Zakona o lokalni samoupravi (Uradni list, št. 94/07-uradno prečiščeno besedilo, 27/08 odl. US, 76/08, 79/09, 51/10, 84/10 odl. US in 40/12 - ZUJF), Zakona o financiranju občin (Uradni list RS, št. 123/06, 101/07 odl. US, 57/08, 94/10-ZJU, 36/11 in 40/12 - ZUJF), Zakona o javnih financah (Uradni list RS, št. 11/11- ZDIU12, 46/2013-ZIPRS1314, 101/2013, 101/2013- ZIPRS1415), Zakona o računovodstvu (Uradni list RS, št. 23/99 in [30/2002](http://www.uradni-list.si/1/objava.jsp?urlid=200230&stevilka=1253)-ZJF-C, 114/2006-ZUE), Pravilnika o pripravi konsolidirane premoženjske bilance države in občin (Uradni list RS, št. 106/2013), Pravilnika o enotnem kontnem načrtu za proračun, proračunske uporabnike in druge osebe javnega prava (Uradni list RS, št. 112/2009, 58/2010, 104/2011, 97/2012, 108/2013) in Statuta Občine Trzin (Uradni vestnik OT, št. 2/06- uradno prečiščeno besedilo in 8/06) na 30. redni seji dne 11.06.2014 sprejel naslednji

**SKLEP**

Občinski svet Občine Trzin se je seznanil s konsolidirano premoženjsko bilanco občine na dan 31. 12. 2013.

Ta sklep se objavi v Uradnem Vestniku Občine Trzin.

Številka: 30-1/2014 ŽUPAN:

Datum: 26.05.2014 Anton PERŠAK, l.r.